Ruby Bute

Ruby Angelica Bute (☆ 13 di januari 1943 na Aruba - 5 di november 2024 na Sint Maarten) ta un artista plastico, storyteller y poeta di Sint Maarten. Na 1989 e tabata e prome hende muhe na Sint Maarten pa publica su coleccion di poesia den forma di un buki, titula Golden Voices of S'maatin. Generalmente ta referi na dje como e "gran dama di artenan cultural di Sint Maarten" (ingles: first dame of St. Martin’s cultural arts)

 Biografia 
Ruby Bute a nace na 1943 na Aruba di mayornan di Sint Maarten. Nan a migra pa Aruba pa asina su tata por a traha como bombero. Na Aruba, Bute a casa, haña dos yiu, y despues a divorcia. Despues di tempo su famia, cu ya a muda bek pa Sint Maarten, a convence pa djòin nan eynan. Na november 1976 e ta establece su mes na Marigot, den e parti franses di e isla yamá Saint Martin.

 Artista plastico 
Bute a cuminsa pinta na un edad hoben. E tabata principalmente autodidacta, pues tin biaha tabata wordo referi na su obranan como arte folklorico. Despues di a muda pa Saint Martin, el a cuminsa bende su pinturanan den tiendanan riba e isla. E tabatin su prome show solista na 1983; e ta wordo considera e prome exposicion di un hende muhe na Saint Martin. Su pinturanan tabata documenta bida y cultura riba e isla den colonan vibrante. Bute a siña muchanan pintamento na John Larmonie Center na Philipsburg. E tambe a siña arte na prezu y turistanan, mientras nan tabata pasa nan vacacion riba e isla. Desde 1986 e tabata traha na e Departamento di Cultura y tabata e prome hende muhe pa organisa actividadnan despues di scol pa muchanan di scolnan básiko na Saint Martin. Ruby Bute tabata traha su obranan for di un studio na su cas na Friar’s Bay, Saint Martin.

 Escritor 
Bute su cuentanan cortico y poesia a enfoca riba asuntonan di hende muhe, particularmente e bida di hende muhe Afro-Caribense. Su prome coleccion di poesia, Golden Voices of S’maatin, a keda publica pa House of Nehesi Publishers na 1989 y ta ser considera e prome buki publica pa un hende muhe riba e isla di Sint Maarten. E tabata un bestseller riba e isla, bendiendo su prome imprenta den mas o ménos tres luna.[18] Un di dos coleccion, Floral Bouquet to the Daughters of Eve, a sigui na 1995.  Un otro coleccion, Reflections, a keda publica na 2021. Na comienso di 2024 a sali su autobiografia Rising Spirit: The Autobiography of Lady Ruby Bute. 

Bute tambe a aparece riba tarima como actriz den varios produccion teatral.Department of Culture extends its deepest condolences to Cultural Icon Ruby Bute, sintmaartengov.org (26 november 2024) Pa su storytelling e tabata uza varios medio, manera arte visual, poesia, musica y spoken word.

Bute a fayece dia 5 di november 2024, na edad di 81 aña. Na su morto, presidente di Conseho teritorial di Saint Martin, Louis Mussington, a bisa cu e artista “lo keda pa semper un simbolo cultural y spiritual di nos isla.”

 Honor 
Na 2004 Bute a ricibi un premio pa su obra completo for di Colectividad di Saint Martin. El a wordo honra cu un condecoracion den Orden di Oranje-Nassau na 2005. Na 2019, su pintura “185-Mile Winds,” cu ta describi e consecuencianan di horcan Irma, a wordo exhibi den varios edificio oficial na Den Haag, incluyendo e Tweede Kamer y Eerste Kamer di e legislatura Hulandes.

 Bibliografia 
 Golden voices of S'maatin, Philipsburg, St. Maarten, House of Nehesi, 1989. Cu ilustracionnan di Mosera y Ruby Bute.
 Floral bouquets : to the daughters of Eve, San Francisco, California : Columbia Publishers, 1996. Cuentanan cortico y poemanan.
  St. Maarten, Caribbean Promotion (cu Peter de Ruiter), Den Haag, 2004. 
 Reflections, 2021.
 Rising Spirit: The Autobiography of Lady Ruby Bute, 2024

Category:Hende
Category:Sint Maarten